# இந்தியக் கடற்படை

## வரலாறு

### ஆரம்பகால கடல்சார் வரலாறு

(5 ஆம் நூற்றாண்டு)]]இந்தியாவின் கடற்பயண வரலாறு 6,000 ஆண்டுகளுக்கு முந்தைய சிந்து சமவெளி நாகரிகத்திற்கு முந்தையது. ஒரு 19 ஆம் நூற்றாண்டைச் சேர்ந்த கடற்படை வீரர்களின் பதிவு புத்தகம், இந்தியாவின் முதல் துறைமுகம் சிந்து சமவெளி நாகரிகத்தின் போது கிமு 2300 இல் லோதல்] நகரில் கட்டப்பட்டதாகக் குறிப்பிட்டுள்ளது. ரிக்வேதம் நீர் மற்றும் கடலின் கடவுளான வருணன் கடல் வழிகளைப் பற்றிய அறிவைக் கொண்டவர் எனவும், இந்தியர்கள் கடற்படைப் பயணங்களில் நூறு துடுப்புகளைக் கொண்ட கப்பல்களைப் பயன்படுத்துவதை விவரிக்கிறது. புயல்களின் போது கப்பலை உறுதிப்படுத்தும் கப்பலின் பக்க இறக்கைகள் பற்றிய குறிப்புகளும் உள்ளன.  
மௌரியப் பேரரசின் பேரரசர், சந்திரகுப்த மௌரியர், தனது போர் அலுவலகத்தின் ஒரு பகுதியாக, கப்பற்படைப் பிரிவை நிறுவியதாக பதிவுகள் காட்டுகின்றன. பண்டைய இந்தியாவில் இருந்து பல வரலாற்றாசிரியர்கள் இந்திய வர்த்தக உறவுகளை பதிவு செய்தனர். பசிபிக் மற்றும் இந்திய பெருங்கடலில் உள்ள நாடுகளின் வர்த்தக வழிகள் பற்றிய குறிப்புகளும் இருந்தன. இந்தியர்கள் பண்டைய கிரேக்க மற்றும் ரோமானியருடன் வர்த்தகத் தொடர்பு கொண்டிருந்தனர். முகலாயப் பேரரசு குறிப்பிடத்தக்க கடற்படைக் பராமரித்தது. கடற்படையினர் முக்கியமாக கடலோரப் பகுதிகளில் ரோந்து சென்றனர். இந்தக் கடற்படையானது ஹூக்லி முற்றுகை மற்றும் ஆங்கிலேய-முகலாயப் போர் (1686-1690) ஆகியவற்றில் பங்குகொண்டது. மராத்தா கூட்டமைப்பு குறிப்பிடத்தக்க கடலோரப் படையைக் கொண்டிருந்தது. பதினேழாம் நூற்றாண்டின் பிற்பகுதியில், சத்ரபதி சிவாஜி, தனது சொந்த கடற்படையை உருவாக்கத் தொடங்கினார். ஆங்கிலேயர்கள் மற்றும் போர்த்துகீசியர்களை கொங்கன் கடற்கரையிலிருந்து விலக்கி வைத்தது மராட்டிய கடற்படை. லப்போக்கில், இந்தக் கடற்படை பம்பாயில் இருந்து இயக்கப்பட்டது.  
போது சிட்னி துறைமுகத்தில் உள்ள ராயல் இந்திய கடற்படையின் பம்பாய் கப்பல்]]  
1686 இல், இந்தக் கடற்படைப் பிரிவு *பம்பாய் மரைன்* என மறுபெயரிடப்பட்டது. இது 1824 ஆம் ஆண்டின் முதல் ஆங்கிலோ-பர்மியப் போரில் ஈடுபட்டது. 1834 ஆம் ஆண்டில், பம்பாய் மரைன் *அரசியின் இந்தியக் கடற்படை* எனப் பெயரிடப்பட்டது. கடற்படை 1840 ஆம் ஆண்டின் முதல் ஓபியம் போர் மற்றும் 1852 ஆம் ஆண்டின் இரண்டாம் ஆங்கிலோ-பர்மியப் போர் ஆகியவற்றில் பங்கெடுத்தது. அந்த நேரத்தில், கடற்படை இரண்டு பிரிவுகளாக இயங்கியது - கல்கத்தாவின் கிழக்குப் பிரிவு மற்றும் பம்பாயின் மேற்கு பிரிவு. இருப்பினும் அனுபவம் வாய்ந்த இந்திய அதிகாரிகளின் பற்றாக்குறை காரணமாக 1962 ஆம் வருடம் வரை சிறப்பு நியமனத்தின் கீழ் பிரித்தானிய அதிகாரிகள் கடற்படையில் பணியாற்றினர். 26 சனவரி 1950 இல் இந்தியா குடியரசாக மாறியதும், *ராயல்* முன்னொட்டு நீக்கப்பட்டு, *இந்தியக் கடற்படை* என்ற பெயர் அதிகாரப்பூர்வமாக ஏற்றுக்கொள்ளப்பட்டது.  
'' 1971 இந்தியா-பாக்கித்தான் போரில் பங்கு கொண்டது.]]  
இந்தியக் கடற்படையின் முதல் நடவடிக்கையானது *ஆபரேஷன் விஜய்* என்ற பெயரில் 1961 ஆம் ஆண்டு கோவாவில் போர்த்துகீசிய கடற்படைக்கு எதிராக இருந்தது. இந்த தாக்குதல்களின் போது, இந்திய கடற்படை துருப்புக்கள் தரையிறங்குவதில் இந்திய இராணுவத்திற்கு உதவி செய்தது. இந்தியக் கடற்படையால் இரண்டு போர்த்துகீசிய கப்பல்கள் மூழ்கடிக்கப்பட்டன. இந்தச் செயற்பாட்டின்போது, *ஐ.என்.எஸ் தில்லி* ஒரு போர்ச்சுகீஸ் ரோந்துப் படகை மூழ்கடித்தது. ஒரு சிறு போருக்குப் பின்னர் இந்தியப் போர்க்கப்பல்களான *ஐ.என்.எஸ் பெட்வா* மற்றும் *ஐ.என்.எஸ். பியஸ்* ஆகியவை என்.ஆர்.பி அஃபோன்ஸோ டெ ஆல்புகெர்க் என்னும் போர்ச்சுகீசியக் கப்பலை மூழ்கடித்தன.  
பாக்கித்தான் நாட்டுடன் நிகழ்ந்த இரண்டு போர்களில் கடற்படை ஈடுபடுத்தப்பட்டுள்ளது. 1965வது ஆண்டு இந்திய-பாக்கித்தான் போர் நிகழ்வில் இவை பெரும்பாலும் கரையோர ரோந்துப் பணிகளில் மட்டுமே ஈடுபட்டிருந்தன; எனினும், 1971 இந்தியா-பாக்கிஸ்தான் போர்| நிகழ்வில் கராச்சி துறைமுகத்தில் குண்டு வீசியதில் இது முக்கியப் பங்கு வகித்தது. பாகித்தானின் நீண்ட தூர நீர்மூழ்கிக் கப்பல் பி.என்.எஸ்.காஜி விசாகப்பட்டினம் கடற்கரையில் தாக்குதலைத் தொடர்ந்து 3-4 திசம்பர் 1971 நள்ளிரவில் மூழ்கடிக்கப்பட்டது.  
1971 இந்தியா-பாக்கித்தான் போரின் போது]]
திசம்பர் 4ஆம் தேதி துவக்கப்பட்ட இந்தத் தாக்குதல் *ஆபரேஷன் ட்ரைடென்ட்* என்று பெயரிடப்பட்டது. இதில் அடைந்த வெற்றியின் காரணமாக, அப்போது துவங்கி இந்த தினமே கடற்படை தினமாக கொண்டாடப்படுகிறது. இதைத் தொடர்ந்து 8 திசம்பர் 1971 அன்று *ஆபரேஷன் பைதான்* செயல்படுத்தப்பட்டது.  
1988வது வருடம் மாலத்தீவுகளில் அரசுரிமையைப் பறிக்க ப்ளோட் ஈடுபட்ட வல்லடியை வெற்றிகரமாகக் குலைப்பதில் இந்திய விமானப் படையுடன் இந்தியக் கடற்படை இணைந்து செயல்பட்டது. கரையோர உளவுப் பணியில் ஈடுபட்டிருந்த ஒரு கடற்படை விமானம் ப்ளோட் போராளிகளால் கடத்தப்பட்ட ஒரு கலத்தைக் கண்டுபிடித்தது. அந்தக் கப்பலில் இருந்த பணயக் கைதிகளில் மாலத்தீவின் மூத்த மந்திரியும் ஒருவர். அந்தக் கலத்தை மீட்பதற்கு *ஆபரேஷன் காக்டஸ்* என்னும் செயல்பாடு மேற்கொள்ளப்பட்டது. *ஐஎன்எஸ் கோதாவரி* மற்றும் இந்தியக் கடற்படை செயல் வீரர்களின் ராணுவ இடையூடுகளுக்குப் பின்னர் போராளிகள் சரணடைந்தனர்.  
1999வது வருடம், இந்தியாவுக்கும் பாகிஸ்தானுக்கும் இடையே கார்கில் போர் நிகழ்ந்த வேளையில் *தல்வாரி செயற்பாடு* என்பதன் ஒரு பகுதியாக வடக்கு அராபியக்கடலில் மேற்கு மற்றும் கிழக்குக் கடற்படைகள் அமர்த்தப்பட்டிருந்தன. பாகிஸ்தானிய கடற்படையின் சாத்தியமான ஒரு தாக்குதலிலிருந்து இந்தியாவின் கடலோரச் சொத்துக்களைப் பாதுகாப்பதும், இந்தியாவின் கடல் வணிகப் பாதைகளை அடைப்பதன் மூலம் அதனை ஒரு முழுமையான போராக மாற்றுவதான பாகிஸ்தானிய முயற்சியைத் தடுப்பதுமே இதன் நோக்கம். கார்கில் போரின் போது இந்தியக் காலாட்படையினருடன் இந்தியக் கடற்படை விமானிகள் மற்றும் செயல் வீரர்களும் போரிட்டனர்.